CELEX: 62010CB0496
Language: sk
Date: 2012-01-19 00:00:00
Title: Vec C-496/10: Uznesenie Súdneho dvora (šiesta komora) z  19. januára 2012 (návrh na začatie prejudiciálneho konania, ktorý podal Ufficio del Giudice di Pace di Venafro — Taliansko) — trestné konanie proti Aldovi Patriciellovi (Článok 104 ods. 3 prvý pododsek rokovacieho poriadku — Poslanec Európskeho parlamentu — Protokol o výsadách a imunitách Európskych spoločenstiev — Článok 8 — Trestné konanie pre delikt urážky na cti — Vyhlásenia uskutočnené mimo priestorov Európskeho parlamentu — Pojem „názor vyjadrený pri výkone poslaneckých funkcií“ — Imunita — Podmienky)

14.4.2012   
            
            
               SK
            
            
               Úradný vestník Európskej únie
            
            
               C 109/2
            
         Uznesenie Súdneho dvora (šiesta komora) z 19. januára 2012 (návrh na začatie prejudiciálneho konania, ktorý podal Ufficio del Giudice di Pace di Venafro — Taliansko) — trestné konanie proti Aldovi Patriciellovi
   (Vec C-496/10) (1)
   
   (Článok 104 ods. 3 prvý pododsek rokovacieho poriadku - Poslanec Európskeho parlamentu - Protokol o výsadách a imunitách Európskych spoločenstiev - Článok 8 - Trestné konanie pre delikt urážky na cti - Vyhlásenia uskutočnené mimo priestorov Európskeho parlamentu - Pojem „názor vyjadrený pri výkone poslaneckých funkcií“ - Imunita - Podmienky)
   2012/C 109/03
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Ufficio del Giudice di Pace di Venafro
   
      Účastník trestného konania pred vnútroštátnym súdom
   
   Aldo Patriciello
   
      Predmet veci
   
   Návrh na začatie prejudiciálneho konania — Ufficio del Giudice di Pace di Venafro — Výklad článkov 9 a 10 Protokolu o výsadách a imunitách Európskych spoločenstiev (Ú. v. ES 152, s. 13) — Poslanec Európskeho parlamentu obvinený z urážky na cti pre nepravdivé obvinenie príslušníčky bezpečnostných síl — Pojem názor vyjadrený pri výkone poslaneckých funkcií
   
      Výrok
   
   Článok 8 Protokolu o výsadách a imunitách Európskych spoločenstiev, ktorý je pripojený k Zmluve o založení Európskeho spoločenstva a Európskeho spoločenstva pre atómovú energiu a Zmluve o fungovaní Európskeho spoločenstva, sa má vykladať v tom zmysle, že vyhlásenie poslanca Európskeho parlamentu uskutočnené mimo priestorov Európskeho parlamentu, ktoré bolo dôvodom pre začatie trestného konania v jeho členskom štáte pôvodu pre trestný čin urážky na cti, predstavuje názor vyjadrený pri výkone poslaneckých právomocí, ktorý podlieha imunite podľa tohto ustanovenia len vtedy, ak toto vyjadrenie zodpovedá subjektívnemu názoru, ktorý priamo a zjavne súvisí s výkonom týchto právomocí. Vnútroštátnemu súdu prináleží určiť, či tieto podmienky sú vo vnútroštátnom konaní splnené.
   
      (1)  Ú. v. EÚ C 346, 18.12.2010.